《探春 丁巳人日集浣花草堂》
清代·张慎仪

残冻初销，轻阴欲暝，又见蓂开七叶。惆怅草堂，当年杜老，犹剩七边吟魂，曳杖来重访，算行乐、无如今日。

一般选石安棋，一般倚竹吹笛。

欲问旧游踪迹。奈林鸟池鱼，已都不识。十里柳风，几条莎路，惟有清尘犹昔。

往事不堪忆。知此后、韶华易掷。俯仰兴怀，沽春浮一大白。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。